Torsdag formiddag fandt elever fra Pandrup Skole geværer og et våbenskab nær skolen. Det var gemt i en skov, der ligger tæt på skolen. Vagtchef ved Nordjyllands Politi Bent Højgaard oplyser, at det er tyvekoster fra et indbrud, der blev begået i Pandrup-området for 2-3 uger siden. Tyvekosterne er allerede leveret tilbage til ejeren.

Referat:
Tyvekoster fra indbrud i Pandrup blev torsdag formiddag fundet nær skole af elever.